દેના ગુજરાત ગ્રામીણ બેંકના અધિકારીઓ-કર્મચારીઓ દ્વારા ભુજના ધોબી તળાવને ફરતે આવેલા વોક-વેનું સફાઈકાર્ય હાથ ધરાયું હતું. બેંકના 14માં સ્થાપના દિવસની ઉજવણીની પૂર્ણાહુતિ, સ્વચ્છ ભારત અભિયાન, ભારત સરકાર અને રાષ્ટ્રીય કૃષિ-વિકાસ ગ્રામીણ બેંક તથા નાબાર્ડના નેજા હેઠળ ઉજવવામાં આવનારી મહાત્મા ગાંધીની 150મી જન્મજયંતિના ભાગ રૂપે તેમજ સ્વચ્છ ભારત અભિયાનની ચોથી વર્ષગાંઠના પ્રસંગે યોજાનારા વિવિધ પ્રોગ્રામોના આરંભે આ સફાઈકાર્ય હાથ ધરાયું હતું. આ વેળાએ મોર્નિંગ વોક માટે નીકળેલા તમામ લોકોને બેંક તરફથી એક ઇકો-ફ્રેન્ડલી શોપિંગ બેગ તેમજ કી-ચેઇનનું વિતરણ કરાયું હતું. આ શ્રમયજ્ઞમાં બેંકની કચ્છની શાખાઓના વડા, કવિ વ્રજેશ દવે, સહાયક વડા મહેશ સોમપુરા, ભુજ શાખાના પ્રબંધક પ્રદીપ જોશી, વી.બી. ભટ્ટ, આલોક વૈષ્ણવ સહિતના જોડાયા હતા.